Diari Oficial de la Generalitat Valenciana


Sumari del DOGV 6586, del 12-08-2011 (2011/8745)

RESOLUCIÓ de 20 de maig de 2011, del conseller d'Economia, Hisenda i Ocupació i vicepresident segon del Consell, per la qual s'autoritza la incorporació parcial del romanent de tresoreria 2010 al pressupost 2011, per a finançar la incorporació de romanents de crèdit per import de setanta milions nou-cents seixanta mil vuit cents cinc euros i setanta cèntims d'euro (08.891.647,70 €). Expedient número 31.003/11.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6586

Data del DOGV
:   12-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8745


Data del document
:   20-05-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de maig de 2011, del conseller d'Economia, Hisenda i Ocupació i vicepresident segon del Consell, per la qual s'autoritza la incorporació parcial del romanent de tresoreria 2010 al pressupost 2011, per a finançar la incorporació de romanents de crèdit per import de setanta milions nou-cents seixanta mil vuit cents cinc euros i setanta cèntims d'euro (99.348.516,70 €). Expedient número 31.003/11. [2011/8745]  
  
La Llei 13/2009, de 29 de desembre, de Pressupostos de la Generalitat, pel qual es va aprovar el Pressupost del SERVEF per a l'exercici 2010, incloïa en el programa 322.50 Servici Valencià d'Ocupació i Formació el finançament de les operacions corrents i de capital d'este organisme, amb una dotació inicial de 386.221.604,00 euros, per a dur a terme, entre altres, actuacions cofinançades per fons de la Unió Europea, FEAG, i FSE, en el marc del POCV 2007-2013, en ser el SERVEF el competent per a la seua gestió i la Generalitat responsable de la seua execució.   
El pressupost de SERVEF es finança, a més, amb els fons que, anualment, distribuïx l'INEM-Servici Públic d'Ocupació Estatal (SPEE), entre les comunitats autònomes amb competències transferides en l'àmbit de polítiques actives d'ocupació.  
Per l'Ordre TIN/687/2010, de 12 de març (BOE núm. 69, de data 20 de març), per les quals es distribuïx territorialment per a l'exercici econòmic 2010, subvencions de l'àmbit laboral finançades a càrrec dels Pressupostos Generals de l'Estat, es van assignar a la Comunitat Valenciana un total de 722.679.187,00 euros, cosa que va suposar 24.949.585,00 euros més dels inicialment previstos en el pressupost SERVEF, reajustant-se les dotacions de les línies i capítols afectats.   
  
En l'esmentada ordre s'establix que en aplicació d'allò disposat en l'article 86 de la Llei 47/2003 General Pressupostària, «els romanents de fons no compromesos que resulten en finalitzar cada exercici, que es troben en poder de les comunitats autònomes, continuaran mantenint la destinació específica per a la qual van ser transferits i s'utilitzaran en l'exercici següent com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma».  
D'altra banda, pel Decret Llei 1/2009, de 20 de febrer, del Consell, es van constituir i es van dotar tres plans especials de suport destinats a l'impuls dels sectors productius, l'ocupació i la inversió productiva en municipis de la Comunitat Valenciana.  
En l'exercici 2010, d'acord amb allò previst en els articles 6.4 i 19 del citat Decret Llei 1/2009, el vicepresident segon del Consell i conseller d'Economia, Hisenda i Ocupació va resoldre habilitar el crèdit necessari per a dur a terme determinades inversions en els municipis d'Alacant, per a la construcció d'un centre de Formació i Ocupació. Zona Nord, per import d'1.315.000,00 euros i va designar al SERVEF, com a organisme competent per a la seua realització, per raó de la matèria, i en el de Vilamarxant, per al projecte d'un centre de formació municipal, per un total d'1.033.080,87 euros, dels quals, 31.030,58 euros s'imputarien l'anualitat 2011, sent l'ajuntament el competent per a la seua execució.  
Una vegada finalitzat l'exercici 2010 s'han comprovat que determinats expedients derivats de la gestió de programes cofinançats amb fons finalistes (FEAG, FSE, SPEE) i del Pla Confiança, finançat per la Generalitat, han quedat en fase de compromís, per la qual cosa el secretari autonòmic d'Ocupació i director general del SERVEF proposa la seua incorporació al Pressupost de 2011, a càrrec del romanent de Tresoreria de l'organisme, per a finalitzar la seua gestió i retre, posteriorment, l'oportuna justificació dels fons rebuts.  
Vista la proposta del secretari autonòmic d'Ocupació i director general del SERVEF, els informes favorables de l'Àrea d'Economia i Fons Comunitaris (FSE i FEAG), de data 14 de març de 2011, i de la Intervenció Delegada en el SERVEF de data 12 d'abril de 2011, i tenint en compte l'informe del director general del Pressupostos i Gastos de data 9 de maig de 2011, en què considera convenient i viable només la incorporació dels romanents de crèdit en les línies/projectes i per les quantitats que figuren en l'annex.   
En aplicació d'allò disposat en l'article 30 de la Llei d'Hisenda Pública de la Generalitat Valenciana, en els articles 17 i 19 de la Llei 17/2010, de 30 de desembre, de Pressupostos de la Generalitat per a l'exercici 2011, i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
  
Primer  
Incorporar a l'estat de gastos del Pressupost 2011 els romanents de crèdits al tancament de 2010, per un import de 09.521.079,70 euros, segons detall que es recull en el quadre annex.  
  
Segon  
Dotar en 35.136.060,70 euros l'aplicació 2875.9.1.43.56.0107.65613 Romanent de tresoreria per a incorporació de romanents.  
  
València, 20 de maig de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.  
  
  
  
  
ANNEX   
  
  
  
  
  
  
\* \* \* \* \*  
ANEXO   
  
  
